
হক লেখইআ 


পহিল নিখরন £ ডিসেমবর, ২০১৫ 
মলাট ঃ সাধন মাহাত 
| আখড় বিছন ঃ বুদ্‌ধেসর মাহাত 
নিখরনে মুলকি কুড়মালি ভাখি বাইসিক তরফলে সাধন মাহাত, বি:টি.সরকার 


স্ুলগইআ 
অননতঅ কেসরিআর, কিরিটি মাহাত, সসাঁক মাহাত 
সমভুনাথ মাহাত, জালালউদদিন আনসারি 


উড়নে জইসিরি পেরেস, ৯১/১ বি, বইঠকখানা রউড, কলিকাতা- ৭০০ ০০৯। 


বেহরি ৭০ টাকা 


জনম দেউতা 
মাঞ বাপেক গড়তরেঁ 


টি % 


আদি বুড়হাবাপ মাহামাঞ 
গড় লাগি মুঁড়অ নআঞ।। 
_ মন-ফুলেক মালা গাঁথি। 
সেঁউরিঅন ইজরা হিআঞ। 
তরাই সিজজন জড় জিবন 
আলঅ আঁধার এ বস-মতাঞ। 

মানি নিরাকারি মনি 
পাঁচ গুনে রহলঅ ছাপাঞ। 
সকতিপদক মনে আসা 
ভিজাই দিহা আসিস চনহাঞ। 


রিমিঝিমি £%১ ৫ 


রিমিঝিমি 9১ ৬ 


এ গউ কুড়মালি সমাজ মাঞ 
গড় লাগি মুঁড়অ নআএ। 
মন-ফুলাঞ গাঁথি মালা 


আপন গুনে মানে জখে 
রাউ দিসা দেলউ ছতিআএ। 

. বসমতাঞ আসিস ঢারি 
দেলউ রেগ ভাখি চারি 
ভিজাই দেলউ আদরঅ চনহাঞ। 
বুড়হাবাপে দেলউ সার 
সুঘড় জিবন নাতা বাঁধনাঞ। 
সকতিঞ কহেই কিনা কহম 
তর করাঞ লেইএ জনম 
ভাইগমানি.গনাউ বসমতাঞ। 


রিমিঝিমি %2 ৭ 


অ গউ জনমঅ ভূঞ 
জনম ভূঞ মাঞ মাটি মর || 
হাঁঠু মাড়ি মুঁড় নআঞ্ গড় লাগ তর।। 
_ তঞ গউ বসমতা রানি 
আদর চনহা মমতা এ রাঁগল-আঁচর। 
মন ভূলানি ফুলেকহাঁসি 
মধু ঝরা বাঁসেক বাঁসি 
সনাই ভরল সনাক খেতি নাচে হেরিহর। 
আম কাঁঠালেক মহক মাখি 
ধুর আকাসে উড়ই পঁখি 
গাছ পাহাড় নদি বন মানাই জে সুনদর। 
সকতিপদঅ তরি ধন 
তরি রঁগে রাঁগল মন 
মনেক সুখে ঝুমইর গাহি চলেই জে ডহর। 


রিমিঝিমি £ ৮ 


আঁদাড়ে পিঁদাড়ে খেলে ভালবাসাক বন। 
রে ঝুমরি দেসে। 
কালহা ফুলা লেখে নাচে মন। 
 'রেঝুমরি দেসে। . 
ঝুমইর গাহি করিচাস 
রিঝল ভিজল বার-মাস 
ঢল ধমসা মাদইর বাজে, ভুলাই জে বেদন। : 
কুহকি কুহকে কুনু 
ঘুঘা মুঁড়ে চলে বনু 
মহুআ মাতালঅ বাসে, ডুবলঅ জইবন। 
ছুউঅলে এসন মাটি 
জিনগানি হেই জে খাঁটি 
সকতিএ কহেই রানিক রানি হামর মাঞ ধন। 


নাচঅত মেজুরা মেজুরি 
দিলউআ লুকাই। 
মালা গাঁথঅলে গে পিঅরি 
কনঅফুলাঞ।। 
লহরে লহরে পানি 
ডাকঅই সুনে বেঁগা রানি 
মিলন পিআসলঅ নদি 
বানে খেলি জাই। 
গেঁদা ফুলা ধপা ধপা 
বিজুরি খেলাই। 
সকতিপদঞ দেখি দেখি 
দিনা গনেই সেঁপ কি 
পিরিতি রতনঅ মালা 
দেবে গউ পিঁধাই।| 


রিমিঝিমি 2১ ১০ 


মহঅ মহঅ মধুমাস 
ছতিঞ পিরিতি পিআস 
ভউঅরা ফুলঅ মধু খাই। 
মনউআ মর উড়অলে জাই।। 

ঝিরি ঝিরি সতিআ 

_ টুঁড়ি বুলঅএ পিআ 
_ কুহুকিনি কুহঅকে একাই। 

রুপে গুনে পিঅরি 
নাউআ ভালি রহলঅ টেকাই। 


সুনি সকতি ঝুমরি/উধউআা হাঁকাই। 


১8808১০০১3১ 


. জাগি উঠা মনকে রিঝাই। 
আপন রিতে আপন গিতে 
ছতিআ ভিজাই।। : 
কুড়মালিঞ কাথা কহা 
ভাখি চারি ধরি রহা 
রাখিহা সাঁজাই। 


রিমিঝিমি %১ ১২ 


রিমিঝিমি %2 ১৩ | 


ফুটলঅ ফুলউআ মহাঅ কলঅ বনরে 
মধুবাসে। | 
নাচেই ভউঅরঅ মন রে। 
মধুবাসে।। 
মহুআ বনে কুইলিনি ডাকেই ঘনে ঘন রে। 
ৃ পিআ আসে। 
কাঁদেই পিআসি জিবন রে। 
পিআ আসে ।। 
গাঁথলঅ পিরিতিআ হরইদঅ বরন রে। 
মধু মাসে। 
রাঁগলঅ নইতন জইবন রে। 
মধুমাসে || 
সকতিকর দিলউআ উদঅকে এসন রে। 
সউলঅ জেসে। 
'নিহি মানেই বারন রে 
... সউলঅ জেসে।। 


রিমিঝিমি 9০ ১৪ 


কেসে হেউঅব সুখি হউ। 
বিগড়ি গেলি সমাজ মর 
দেহেইনা রগ ঢুকি হউ || 
লরে ভরল আঁখি হউ। 
নামকে দরদিহিআ 
কামেক বেরি ফাঁকি হউ।। 
লেজ লাড়া ভূকা লেখে 
মরত ভূকি ভূকি হউ।| : 
সকতিপদক দিলা কাঁদেই 
বে ডহরি দেখি হউ। 
নেগাচার ফেঁকি হউ || 


রিমিঝিমি £%2 ১৫ 


ধান কুটি চার ছাঁটি 
রাঁধি দেলেই ভাত। 
সসুর গড়ে হাঁথ, 
তাউ তরাক বেটাঞ চিবহত দাঁতি।। 
| কাম নাই ধাঁধা নাই 
ঘুরি বুলি খাত 
সসুর গড়ে হাঁথ, 
মাঞ বেটাক একেটা সিখনাত।। 
মুহেক উপর মু দেলে 
 চেচাই উলকাপাতি। 
“ সসুর গড়ে হাঁথ,' 
খাটি খাটি মাইটাই গেলি গাত।। 
_ কনে সুনেই বাত। 
সসুর গড়ে হাঁথ,' 
সকতিটা কুলহি বুলে জাত।। 


রিমিঝিমি %) ১৬ 


হামর বধুআক মন 
বিঁগা ফুলা জেইসন 
সেহঅ ভাভি লাগেই মনে ভর। 
বাছে কেছ লাগাই দেই নজর।| 
 হাঁসিআ ইজতিআ লেখে 
আঁখিআ পিঅরা জখে 
চলনে গউ ঝলঅকে ডহর। 
কাজঅরে বাঁধি বাদাড় 
অগরি রাখবঅ জিবন ভর। 
সকতিপদঞ কহেই খাঁটি 
বুঁদি দিহি গালেকর উপর ।। 


রিমিঝিমি %১ ১৭ 


আঁধারি পারাইএ গেইল 


মধুবাসে রহলঅ মাতাই জে।| 
'ক্ুলা মএচুহলঅ 
দিলা জুড়ি রহলঅ 
হাই রে দইআ, 

_ সকতিপদঞ ঝুমঅরি হাঁকাই জে।। 


রিমিঝিমি %১ ১৮ 


রিমিঝিমি 52 ১৯ 


ফুলঅ মধুপিএক আসাই।। 
রুপে বহি জাই বান, 
গটে চাঁদাকে সমান 
ছতিআওএ ধুধিআউঠাই, . 
উঠাই গউ। 
পিরিতি জাগঅলি মনে 
আইগ লাগি গেলি বনে 
এহঅ আইগ নিঝঅলে নি নিঝাই 
নিঝাই গউ। 
সকতিঞ বুলঅএ কহি 
উবকেই জইবুন বহি 
অখেআলে লেগঅলি বহাই, 
বহাই গউ। 


রিমিবিমি 99 ২০ 


আউঅলঅ বরিসা রানি 
বেগারানি ডাকেই ঘনে ঘন। 
দিদি কাঁদেই মন, 
বিনে সাঁউঅরঅ ধন।। 
জরি জাগরঅ বাতি 
মরমে গউ পিআসল জলন। 
মেজুরা মেজুরি নাচে 
ভরল সতিআক দিলা মিলন। 
: কিআ করবঅ ভালা 
' .  ছতিঞ ঝরঅকে জালা 
সকতিটা কাহে জে এসন।। 


রিমিঝিমি ?%9 ২১ 


পিঅরা মর পরঅদেসে 
ধিরজঅ বাঁধবঅ কেসে 
হাইরে মন বড়ি বেআকুল। 
কনে খপাই গঁজি দেতা ফুল।। 
পিআসলঅ চাতঅকিনি 
খজতঅ বরিসা পানি 
মাটিআ খজতঅ গাছামুল। 
ভালি ভালি আঁখি লর 
অহরে পহরে ছতিঞ সুল। 
উড়লঅ ঝাড়অলঅ কেস। 
মতিআ খেপিআ ভেস 
সকতিএ পঁছঅএ মনঅ ঝুল|। 


রিমিঝিমি 9১ ২২ 


ফুটলঅ ফুলউআ আঁখি 
দিলা চুরা রঁণঅ মাখি 
পিরিতি বহিএ গেইল, সতিআ সমান 
মহঅ মহঅ মধুবাস 
ছতিআঞ মিলনঅ আস 
বরনঅ গিতি পিআস উছুঅলএবান। 
আউঅলঅ সাঁউঅরঅ ধন 
রাখলঅ ফুলউআ মন 
রহলঅ বাঁধলঅ মন জনমেকা টান। 
সকতিএ বুলঅএ কুড়হাই জিবনেকর মান || 


রিমিঝিমি £%০ ২৩ 


দিদি লউ, নাচে গিতে মাতবঅ আখড়া ।। 
এসন দিনে কাহে মন মরা। 
বনঅফুলা ধপা ধপা 
জতনে বাঁধবঅ খঁপা 
দিঅ গড়ে পিধবঅ নেপুরা 
আঁখিআহি পিঁধবঅ কাজরা। 
জাগরনে আনবঅ ভিনসরা। 
পঁছবঅ কেরিআ আঁধারা। 
আপন মাঞ ভাখি চারি 
.  পেরিআনি রাখঅব ধরি 
সকতিঞ কহেই না হেউআ ছাড়া ।। 


রিমিবিমি 99 ২৪ 


আম গাছে আমউআ . 
জাম গাছে জামউআ 
মহুআ গাছে, 
দিদি মহকে গউ মহুআ।। 
নিরন মাসে আমউআ 
রপামাসে জামউআ . 
ফাগুন মাসে, 
দিদি মহঅকে গউ মহুআ।। 
কাকর লাগি আমউআ 
কাকর লাগি জামউআ 
কাকর লাগি, 
দিদি বিছবে গউ মহুআ।। 
সকতিক লাগি আমউআ 
ভইআক লাগি জামউআ 
সঞ্াকলাগি, 
দিদি বিছবে গউ মহুআ।। 


জিবন সতিআ বহলে জাই 
ডেগে ডেগে গনল দিনা জে খিআই 
মিলাই জাই মরনে হউ, 
কামেকর দাম রহেক সুধু নাম 
_ ধআই নিহি জে কখনে হউ। 
এহে, রকত মাসেক দেহি 
আইজ আহউ কাইল নেহি 
_ ভাভিস কিনা মনে মনে হউ || 
খাঁচাক পঁথি তর গেলে একধাউ উড়ি 
আউতউ নিহি কনঅ দিনে হউ 
ফেঁকি দেতউ জে সসানে হউ। 
দেসেক দসেক কামে ডুবি রহত জারা 
.. মরিকে অমর বসমতাঞ অরা 
বাঝাত নিহি মিছলা ধনে হউ, 
কামেকর গুন ধরেক নিহি ঘুন 
জরেক দিঅরা জেসনে হউ। 
 পঁছি মতি ভম কেরিআ আঁধার 
মিছা মহঅ ধনে ঢুলিস না হউ আর 
সকতিপদক কাথা এহে বসমতা 
ঝলকাউএ করম গুনে হউ || 


রিনিিমি ৪) ২৬ 


্‌ কিআ দেইএ, 
হামে ধিরজঅ বাঁধবঅ,কিআ.দেইএ।| . 
পুবউআ লহরে 
আঁখি লরে, 
হামর ভিজলঅ আঁচঅর, আঁখি লরে || 
দিনা ধরি রাখা দাই 
সকতিপদঞ, . 
সেতঅ ভাভেই মনে মনে-সকতিপদঞ্|। 


রিমিঝিমি 9 ২৭ 


ভাত রাঁধ হাঁড়ি হাঁড়ি 
সাসে ননদে পাড়ত গাইর ||. , 
 দেউঅরাঞ খজঅএ ভাত 
কন কানা টাঁইড় ছলাই 
চাস করেই এসন কলাই 
রাঁধনিক সাঁতানি গহাইর গউ। 
সকতিপদঞ দেখি হাল 
হাথে লেইএ ঠেলা জাল 
ইচলি মাছ ধরে গেলা সাইর গউ || 


রিমিঝিমি %) ২৮ 


পরব গরব পরব কহি 
বে রিঝে গহগহি 
বহিনি টেকাই। 
কুলহিক দুআইরটাএ। 
(আচাক) গুতাই দেলেক গড 
ধুনি দেলেক গউ 
আইড়া গরুটাঞ।। 
উতনা হেই গেলি গিরি 
টইখ কান গেলেক চড়ি 
গড় হাঁথ ফেঁকাই। 
কতি খনে ফাড়লি মিটিক 
গাঁনিকর ছিটাঞ। 
লকে করত ভালাভালি 
হাল দেখি বেতাল দিসা 
কনঅ,উসরেই নি মুটাঞ। 
সকতিপদঅ ঠেলা জগি 
খভর পাইকে আইলা দউগি 
দেখিকে চাকাই। 
মুড় গাদি বসি দেলা 
কুলহিক পিঁ়াটাঞ।। 


রিমিঝিমি %১ ২৯ 


তরি রুপে গরি 
আঁখি করলঅ চরি 
পিরিতি পিঅরি-জরলঅ দিআ। 
পিআসলঅ হিআ, 
ডিহিসড়েহ দে নঅ গউ পিআ।। 


পাউঅলঅ পাউঅলঅ খজি-জিবন সঁগিআ।। ূ 


রিমিঝিমি 9) ৩০ 


চাঁদউআ উগঅলি ফুঁদে 
ফুটলঅ বনঅ ফুল রে, 
ছতিআহি সুল রে।। 
_ জাগি রাতিআ গটে 
আঁখি ঢুলুঢ্ুল রে, 
মরমে পিআসল নদিঞ 
.  ভাঁগলঅ কুল রে।। 
দিলউআ উড়অলে জাই 
 পঁথিআকেডুল রে, 
বাঁধলে নি বাঁধা জাই 
ধিরঅজ কাপাস মুল রে।। 
আঁখিআ কীজরা মর 
কাপাড়েকা ঝুল রে, 
সকতিপদঞ ইচরঅএই 
; আহিকিনা ভূল রে।। 


রিমিঝিমি %3 ৩১ 


ডাঁগাই বহাই সত (এগউ) জে। 
: কুড়মিকর হাঁথে গঢুল 
সনাকর ভারত জে।। 
চিরি বনঅ লত ঞেগউ) জে। 
ভুজীঞ বাঁধি টিলাই মাটি 
দেখাই চাসেক জত জে।| : 
সিখাই দেলা চাসবাস 
থাহি বসত (এগউ) জে। 
গটি দেলা সাজজিবন 
সইভঅতাক পথ জে।। 
সুখঅল মাটিঞ পানি ঢারি 
করি জিঅত (এগউ) জে। 
করমেক মহত জে।। 
মাঞ মাটিক ভালবাসা 
কুড়মিঞ জানত (এগউ) জে। 
' সকতিঞ কহেই এহে সাচা 
দুনিআঞ মানত জে।। 


রিমিঝিমি 9১ ৩২ 


ঘুনুর ঘুইনা বরিসা 
রিঝল ভিজলঅ দিসা 
রপনি মাতলঅ রপা গিতে। 
_ বাবুক বাপে বাহেই হার, 
বাঁধ নামক খেতে ।। 
সিরি সিরি হাউআ রেগা 
ডাকঅএ মাকঅএ বেঁগা 
ঝিগাফুলা হাঁসেই লতে লতে। 
ছটে ননদ এতি পাঁজি 
.  কামেক দিনে টেটিবেজি 
নাহানে গেলাহি কন ঘাটে। 
ঘারে বাহারে কাম 
কখন লেগম বেসিআম 
বড়ি অকঅবকঅ লাগেইস মকে। 
রিঝে গিতে করা চাস 
চাসেই জিবনেকর আস 
সকতি রহলঅ অহঅ গতে।। 


রিমিঝিমি %2 ৩৩ 


পরব দেখাক গরবে 
উদকি ডহরলা সভে 
মর মরদ গউ দিদি, 
বড়ি নিঠুর হেলা। 
সাইআ সাড়ি কানফুল 
কিনি নেহি দেলা || 
 ভাঁগল ঘার ভাঁগল মন 
আঁখি লরে মালা ।। 

_ সঁগরাউরহই কতেকটাকা 
সভেলুটি লেলা। 
ধরলাহে মদ জুহা 

কনঅ কহলে গউ দিদি, 
মারি করেই গিলা। 
দেহি জরি গেলা ।| 


রিমিবিমি 9০ ৩৪ 


কিনা কহম তহরে 
ৰ মরদ জে বে ডহরে 
 খরাই গেলি গউ দিদি ভিতর বাহার। ৃ 
বহাই/জরি গেলি গউ মর সাধেক সগসার।। 
ঘারেক ধনচুরাইউভি. . 
মদ জুহাঞ রহেই ডুবি 
থাহি নেহি গউ মর, চাসেক ধান চার। 
মরা বাঁচা হেলি দাই 
ভাঁগল ঘারে গউ দিদি, কুদঅএ আঁধার। 
মাঞ্ঞে বাপে কিআ দেখি ' 
কুটা লেখে দেলা ফেঁকি 
_ সকতিকে গউ দিদি, বুঝা হেলি ভার।। 


রিমিঝিমি %2 ৩৫ 


আউঅলঅ ফাগুন মাসা 
_মহকলঅ মধু বাসা 
সাঁউঅরঅ ভউঅরঅ গেলা বিদেসে। 
দিলা বাঁধ কেইসে, 
ভরা জইবুনঅ নদি, কাঁদেই মিলন আসে।। 
ভালি ভালি ডহরঅ 
ঝুরুআই দিলা নজরঅ 
জরি বাতি রাতি বিতেই পিআসে। 
হাইরে কিনা আহি ভাইগে 
ছতিআ পড়অএ আইগে 
পানি বিনু মছঅরি তড়পে জেইসে। 
সকতিপদঞ কহেই কথা 
কনে বুঝেই মনেক বেথা 
বতরে রহলে চাসা, ভুলিকে চাসে।। 


রিমিঝিমি ১ ৩৬ 


হামর পিঅরা মন 
ঝিগা ফুলাকে জেসন 
মুঁহেক হাঁসিঞ ভিজাই গউ অনতর। 
বাছে কেহ লাগাই দেই নজর || 
আঁচরে বাঁধি করব আড় 
অগরবঅ জিনগানি ভর। 
বেনি দলাই ঘনে ঘনে 
খেদবঅ দসরঅ মনে 
পিরিতে বাঁধবঅ দিঅ গড়। 
সকতিঞ কহেই দেখি দেখি 
মন বিনু ধন কাঁছ নেখি 
আঁচ বিনু নি বসেই দুধে সর।। 


রিমিঝিমি 92 ৩৭ 


কাকর কাথাঞ ভুলি গেলে 

কাঁদাই রাতি দিন। 
মাঞ গউ, মনেক দুকখু কহ কাকর ঠিন।। 

অহর পহর ঘনে ঘন 

ৃ জরেই পড়েই সাধেক মন 
দেখি লাগেই ঘিন। 
রুখা সুখা ভূখা পেট 
কথা সুর্ন ছেট ছেট 
গাতেক রকত হিন।। 
পরেক ভালি গুমরনি 

সকতিঞ কহেই চিন না চিন 
নউতন দেখি কিন।। 


রিমিঝিমি 9১ ৩৮ 


রিমিবিমি বরিসা 
নদিঞ পড়ল বান 
কেইসে জাম বধু দেস 
ঝুরুআই পরান।। 
কিসানে জতেই হার 
রপনিঞ রপেই ধান 
মেজুরা মেজুরি নাচত 
পিরিতে নাহান।। 
দিনউআ বহলে জাই 
পিআসি মাহান 
মরনঅ সমান।। 
অহরে পহরে মন 
বধুআ ধিআন 
ফুটলঅ ফুলউজা কাঁদেই 
ভিগেই রে বাগান।। 
না করে ঠানমান 
বধু বিনু দিল নি জুড়াই 
সকতি অনাইকান।। 


মাদইর বাজেই ধাতুন তুনা 
ফসকি গিরঅএই হাঁথেক কাম। 
করম নাচে আখড়া জাম।। 
রাঁধা বাটা ঢাপা ঢরা 
ভুখা জদি খাইহা তরা 
নাচি কুদি ঘুরি হামে খাম। ". 
রিঝলঅ মন সলউআনা 
 নাকরিহা কনঅ মানা 
ভরা নদি মারেই নিহি থাম। 
“আখড়া মাতব নাচে গিতে 
ডুবি আপন নেগে রিতে 
সকতিঞ গাহেই করম রাজাক নাম। 


রিমিঝিমি ৪9 ৩৯ 


রিমিঝিমি %১ 8০ 


বাবুক বাপে মড়কচা ভালে, ভালে গউ। 
পানি দাঁড়হাই গেলি হেইড়সালে ।। 
ভিজি গেলি পালহাপাঁত 
কইসে রাঁধবঅ ভাত 
ছউআ পুতা কাঁদত ভূখেক তালে, তালে গউ। 
ইকুন উকুনউচার নাচার 
একে দেখাই ঘার বাহার 
গটে রাতি গেলি ঝলে খলে, ঝলে খলে গউ। 
দুখ দিকতেক গরিব জিবন 
দেখি সকতিক কাঁদেই জে মন 
অভাবি সঁগসারে হালে ডালে, হালে ডালে গউ। 


হাঁইরে ফাগুন মাসে 
পিআ গেলা পরদেসে 
অহরে পহরে কাঁদেই মন। 
 কাহে পিআ,, 
কাহে পিআ হেলে (রে) এসন।। 
লরেঁ ভিগাউল ছাতি 
আধা নিদে সঁগি কুসপন। 
বিধেই মর হিআ মুলে 
ভাভি ভাভি জিঅতে মরন। 
কবে মিটতি আস 
জুড়াউতি মনঅ পিআস 
সকতিপদঞ ভাভেই সারাখন। 


রিমিঝিমি 52. ৪১ 


রিমিঝিমি 9) ৪২ 


জতনে পিঁধাউলি।| 


সকতিকর দিসা উসা 


রিমিঝিমি %2 ৪৩ 


দুধা কল মাঞ ভাখি 
কহলে কি সুনলে, জুড়াই জে জিবন। 
.. মাঞ্ ভাখি কতি নাআপন।। 
সিখাউলি মাঞ করাঞ ধরি 
ভাখি টানে গড় উসরলি, চনহাই ভিজল মন। 
আপন চিনহাফ আতা পাঁতা 
ভাখিক সঁগে জড়ল নাতা 
কেসে ভুলব সেহঅ কাথা, জাগেই সারাখন। 
মাঞ্ ভাখিঞ ভিজি সিঝি 
সকতি পদঅ রিঝারিঝি 
মনেক সুখে ঝুমইর হাঁকাই, সুনত ঝানে ঝান। 


রিমিঝিমি 9১ ৪৪ 


ভিনসারে উঠি দিদি 
ভুজিঅ চারেকর খুদি 
কুড়হা কুটি গাঁইঠাই লিঅ গাঁইঠে গউ 
পেটেক টানে, রজে জাঁউ জে বনবাটে গউ 
ঝুড়ে ধুধে ঘুরি ঘুরি 
বিছি সুখল কাঠ ঝুড়ি 
বঝা বাঁধি বেচে লেগ হাটে গউ। 
নেখি চাস দিন বিতা 
কাম বিনুভূখে পিতা 
গুনেক মরদ দাঁড়হাই আহে ঠাঠে গউ। 
সকতিপদঞ কহেই কাথা 
দুখিঞ বুঝেই দুখিক বেথা 
 তাতল রউদে মাটি জেসন ফাটে গউ || 


না জাগলে জাগবেহে কবে 
কনই রহতন নেহি। 
রিআউ বিনু রে ভাই 
'জাহন সভে বহি।। 
ভাখি চারি নেগাচার 
লুটি লেহন জে জাহার 
__নিজেকর কহি। 

_ তর চাস ঘার বাড়ি 
তর গেইআ মইসি দইআ 
দসরেক দুধ দহি। 
ধন রহইতে ভিখারি দসা 
বেদুআরি রগে অ-ভরসা 
সমাজ মাএ দুর্খে ঘুনাই 
সকতিক জরেই দেহি। 


রিমিঝিমি %2 ৪৫ 


ইত 


রিমিবিমি 9১ ৪৬ 


একা একা ঘারে হে। 
কইসে বুঝাউব বধু 
মন কেসন করে হে।। 
ছতি ভিজেই লরে হে। 
অনতরে জরেই আইগ 
অহরে পহরে হে।। 
বনে বনে নাচেই মেজুর 
চাসাঁই চাস করেই হে। 
ভরলঅ নদিআ বহেই 
মিলেলাই সাগরে হে।। 
 মনেক আগুড় খজি বধু 
বসাউলি আদরে হে। 
সকতি কহেই ভুলল মন 
গাদরে গাদরে হে।। 


[ 
ণ 


.  রপামাসে কাদা গিজা 
রউদে পানিঞ সিঝা ভিজা 
ভাদরে ফুটলি বিগাকলি। 
. করমে মনা রিঝলি।। 
_সুনা সসুর সুনা সাস 


নইহর জাম হাঁসি খেলি। 
বাঁসিক রেগে নাচেই বাউ 


. সকতিপদঞ গাহেই গিত 


সঁচি আপন চারি রিত 
মাদরি কুঁহুরএ অলি গলি। 


রিমিঝিমি £2 ৪৭ 


রিমিঝিমি 9০ ৪৮ 


সাসে নিহি জাইএ দেইল, 
হাইরে বিপতিআ মর, 
ছতিআ জরি গেইল ।। 
কালহা ফুলা লেখে মনা 

পালহা জেসে ঝড়ি গেইল, 
নদিআ বহি গেইল।। 

সঞ সসুর দেউঅর ভেঁসুর 
ননদ বিসা বাদি হেইল 
নদি পারে রহি গেইল।। 
কিআ পাপে মাঞ্জে বাপে 
এসন ঘারে বিহা দেইল, 

দিলউভআঞ বিসউআ মেইল ।। 


রিমিঝিমি 9০ ৪৯ 


করমঅ পরবে 
মনেকর গরবে 
.. নাচিলিহা, 
তরা সাধেকর করম গউ। 
নাচিলিহা।। 
লহকে ভাদরঅ মাস 
মহকে ফুলউআ বাস 
মাখি লিহা, 
মনে ঝিগাফুলেক মন গউ 
মাখিলিহা।। 
জাউআ জাউআ সাঁচি জাউআ 
সঁচিকে আপনঅ ছউআ 
সিখি লিহা, 
তরা মাঞ্জেকর ধরম গউ .:.. 
সিখি লিহা।। 
সকতিঞ কহত সার 
ভাখিচারি নেগাচার 
না ভুলিহা, 
আপন জাতি মান ভরম গউ 
নাভুলিহা || 


রিমিঝিমি 9১ ৫০ 


চাঁদ হাঁসে মিটিমিটি 
হাঁসত বনঅ ফুল 
অ সজনি রে, মন হামর রিঝে বেআকুল।। 
ঢল ধমসা বাজে 
বাজে রে মাদইর, 
অসজনি রে, আখড়াহি খেলব ঝুমইর || 
ভরলঅ নদিআ জেসে 
বানে খেলি জাই 
অসজনি রে, সেহঅ হুব মর খেলেই ছতিআই।। 
নাচে গিতে ভিজাই মন 
আখড়া জাগাই 
অসজনি রে, সকতিটা রহলঅ রিঝাই।। 


হারার চিট ইইউ উট ক উর 


রিমিঝিমি %১ ৫১ 


রিমিঝিমি 9১ ৫২ 


(৫২) 
ভরলঅ ফাগুন খনে 
বনঅ ফুলেক হাঁসিআঞ্,বাঝলি জিবন। 
বিধলি ছতিআ মুলে মরমঅ জলন || 
বহি জাই সতিআ পানি 
মধুবাসে টানাটানি 
পিরিতি ফুটলঅ মনে, হরইদ বরন। 
হেরিহরে রাঁগা হাঁসি 
জুড়লি পিআসি পরান, ভুললি আপন। 
সকতিপদঞ দেখি দেখি 
মনেক কথা হিআঞ লেখি 
আঁখি কনাই সপন চিসেই,মনেক মতন।। 


নদি পারে সসুর ঘার 
বালিঞ ভাঁসেই গড় গউ। 
কেসে জাম সসুর ঘার 
পসাই নিহি বর গউ || 
গাছ কাঁদে পাত কাঁদে 
কাঁদে পাকল ফর গউ। 
দিলা জে হামর গউ || 
মাঞ্ঞে বাপে বিহা দেলা 
পাখান পাখর গউ। 
ধুধুর নজর গউ|। 
মনে ভাঁসেই মহুআ বন 


ভুললে নি জাই ভুলা 
সকতিক নজর গউ || 


রিমিঝিমি %১ ৫৩ 


রিমিবিমি 99 ৫৪ 


ফুটলঅ ফুলউআই 
বনউআ জে গমকাই 


কিনা কর হাই, রহি রহি দিলা কুঁফুআই।। 
এ জালা বিসর গউ কেসে 
বাট ভালি আঁখিটাটুআই। 
জিবনঅ জইবুনা ধন 
.সতিআ পানি জেইসন 
_. কাকরঅ আসে নি ঠাড়হুআই। 
আঁচ বিনু নি চার সিঝে 
মন বিন নি মন ভিজে 
দিনে দিনে চাঁদউআ খিআই। 
ধন রহি নিহি কাম 
সেহ ধনেক কিনা দাম 
সকতিকে কেসনে বুঝাই ।। 


রিমিঝিমি 95 ৫৫ 


রিমিঝিমি £2 ৫৬ 


রাঁধরই কানাসাগ 
দেখি বাবুক বাঁপেক রাগ 
বুঝলে নি বুঝলঅ তালকানাটাই। 
গুতাই দেলা গউ মকে 
হাইলা ঠেঁগাটাইি। | 
হারেক পাকে চলি চলি 
জিগিড় জিটা দিখাই জাউআ জলনটাই। 
কহ কিনা দুখেক কথা 
পাখান সউআঁগ হেলি লতা 
রকত জমি গেলি পানকঁখাঁটাই। 
খাইএক খনে চখঅ চখঅ 
মুহাই কহলে মুটা ফেকঅ 
দেখি দেখি ভাভেই সকতি কুইডুহাটাই।। 


রিমিঝিমি %১ ৫৭ 


জীগলঅ ফাগুনঅ মাসা 
মহকলঅ মধুবাসা : 
সাঁউিঅর ভউঅর জাতি ফুলা মধু খাই। 
হবকি ডবকি খেলি জাই।। 
কুহুকি কুহকে ডাইরে 
ৃ দিলা কেসে বার্ধ হাইরে 
পিআ আসে ভালি ভালি, আঁখি ঝুরুআই। 
বিরহিনি পিআসিনিক পরানঅ কাঁদাই। 
গাঁথলঅ সুখলঅ মালা 
ঝরকে ঝরকে জালা 
সকতিপদক মনেক কাথা বুঝা হেলি দাই।। 


রিমিঝিমি 99 ৫৮ 


জনম জখন মরন তখন 
কনে কাটেই সেহ লেখন 
তাউ কাহে হড় জিবন এতনা ধাধাই। 
দিনা জাই রে চলি জাই 
_ নদি লেখে বহিজাই || 
ধনদউলতটাকা কড়ি 
জেসন আউআ তেসন জাউআ,নি দেবথু লাদাই। 
বড়অ ছটঅ জাতি মান 
দেহিক গরব নিজেক টান 
আজু রাজা কালু ফকির পাঁকে মুড় গাদাই। 
হামর হামর মদেক নেসাই 
সকতিঞ কহেই সাধেক জিবন 
কাহে জে বাঁধাই।। 


না লাখ টিটি টিনটিন 


ভেঠবঅ ফুলেকর হাঁসি 
না ফুটলঅ রে দোদা), 
চাঁপাকর কড়হিআ।।.. 
মনঅ দুখে জরঅ জরঅ 
তড়পলঅ ছতিআ 
দিনা গেলি রে দোদা) 


সুখি গেলি রে (দোদা) 
আসাকেরি সতিআ।। 

সকতিঞ কহেই দেখি দেখি 
অ রে অ পথতিআ 


অসমইএ রে দোদা) 
কাহে জে রে গতিআ।। 


রিমিঝিমি %১ ৫৯ 


রিমিঝিমি ৪9 ৬০ 


আসাঞ আসাঞ রাখি মকে 
কাঁহা গেলে নিঠুরা পাখর। 
হিআ জরঅ জর।। 
মনে নাচেই আঁধি ধুঁধি 
এহে কিনা ভালবাসা তর। 
ফুটলঅ ফুলে আলা 
মরমে মরনঅ জালা 
কাহে দাগা কেরিআ ভউউঅর। 
রহি রহি দিনা জাই 
সকতিঞ কিনা করেই হাই 
ছতি পড়েই অহর পহর।। 


রিমিঝিমি ৪১ ৬৯১ 


গেরহ সাড়হুঘার 
পঁহচল মাছিআঁধার 
মানুস নিহি গমাই চইখে 
ঠাকুরজিঞ না চিনহি মকে। 
পানি দেলা হাঁথে হাঁথে।। 
লারি পারি ঘটি ধরি 
লাজেক কথা কহবেই কাকে, 
দেখি নেহি পাউএহেই সাড়হুকে। 
সাড়হু আউঅলঅ জখন 
চিনহা চিনহি হেলিঅ তখন 
জিউ বাহারাই টানলা ঘুঘাকে। 
সকতিঞ কহেই কর কিনা 
সভে কহত সিনা সিনা 
সিনাই হেলি দাইএ পড়িকে।। 


ঝরঅ ঝরঅ পানিআ 
রিঝে ভিজি বাহেই হার 
চাসা মাতাল চাসে গউ || 
নাচে খেলেই ভরল নদি 

মিলনঅ পিআর্সে গউ 


_এসন দিনে কাঁদেই মন 


পিঅরা নি পাসে গউ || 
পিআসি চাতকি লেখে 
ভাঁগল ঘারে পানি ঝাকরে 
লরে ছাতি ভাঁসে গউ || 
গনল দিনা বহি জাই 
ফুটল ফুলা হাঁসে গউ 
সকতি মধুবার্সে গউ। | 


উড়ি গেলা দেখা সাধেকেরি বন 
হেজাই গেলা সভে বনেকেরি ধন 
মিলাই গেলা ঝুড়ঝাড় হউ 
কেঁদ আসন সাল মহুআ পিআল 
হেই গেলা জে উজাড় হউ। 
আইজ দুখে আছাড় কাছাড় হউ।| 
বাঘ ভালুক হাথি হরিন আদি করি 
বনুআ জনতু সভে সিরাইল মরি মরি 
মুদাইল জিএকর আড় হউ 


রিমিঝিমি %১ ৬৩ 


পঁখিআ কুল হেলা সেহঅ ডুল | 


নিরাসে ফেঁকলঅ ঝাড় হউ। 
করা সুধা মাঞ্ সুখলঅ সতিআ 
জিউ বিনু জিবন ভাঁগলঅ ছতিআ 
ঘুনে খাইল জেসে হাড় হউ ৃ 
নিরন বরিসা জাড় হউ। 
বন কাটি নগর জাইএকর গড়া 
বুঝিকে বেবুঝ দিসা গবর বড়া 
হাঁসেই মরনঅ ভাগাড় হউ 
খরা বইননা রগ আকাল অকাল সগ 
জরঅ জরঅ বিসাইল কাঁড় হই। 
বসমতাঞ জদি সুখে বাঁচেক আহন 
ঘুরাই আনা রেমন হেরাইল সেহঅ বন। 
হেরিহরা সে গাজাড় হউ 
সকতি কর বইআন গাছ লাগাউহান 
সঁচি জিএকর বাদাড় হউ।। 


রিমিঝিমি 9০ ৬৪ 
ঝুমরিকা আখড়া 
নাচে হেলা কুড়মিরা 
বাজাইকে চল নাগড়া 
সেহ দিনা কাঁহা চলি গেইল, গেইল গউ। 
পরঅ ভাখি চারিঞ খাইএ দেইল।। 
(রাজনিতিঞ সভে বিসাই দেহল) 
.বিসরি আপন সমাজ ধরম 
_ পিঁধে লাগল মহড়া 
পরব তিহার নেগাচারেক 
_ মিলাই গেলেক তেহেড়া ্‌ 
নিজেক টাঁগা নিজেই চটাই লেইল, লেইল গউ। 
ইজর সমাজ ফুহড়া 
দুধা ছাড়ি মদে বেড়হি 
ধরলা জাইএক গড়া ৰ 
ভগি আইজ ভগ্েক খাতাঞ গেইল, গেইল গউ। 
ঢলেক বাজন লাগেই কাসা 
খলেক বাজনপিঅরা . 
ঝুমইর গিতা লাগেই তিতা 
তিতা মাঞ্জেক আচরা . . 
দিসা উসা সভে হেরা হেইল, হেইল গউ। 
কাম ছাড়ি নাম জপা 
ভাভেই সকতি কিনা হেতি 
সিকড় গাছা লতেটাপি লেইল, লেইল গউ।। 


কুড়মি জার্গে জাগে হউ 
ভগ্ি হেই গনাইস কাহে ভগে। 
রিআউ বাঁধি উঠে নাদি 
উঠেঁআপন ভাগে।। 
সঁচি আপন নেগাচার 
ডহর চর্লে আপন ডেগে। 
সরগ নরক কানফুঁকা 
অ-তর মতি করম জগে। 
গাঁঠা ফুটা কাঁধে চুঁড়ুগ 
কাপাড় দুসা চুড়ুগ বুডুগ 
ছেছি কুটি বহাই দিহি ঘাঘে 
আপন নামে আপন গঠে 
সঁগ ছাড়ি জাইস না হউ রঁগে। 
সকতিপদএঞ কহেই সাঁচা 
সমাজ জিআই সুখে বাঁচা 
নিজেক চইখে চিনহে আপন লগে।। 


রিমিঝিমি 52 ৬৫ 


রিমিবিমি 9০ ৬৬ 


মাঞ ভাখি মাঞ দুধা 
জাতি মান ভরমেক কুধা 
মুহে মুহে ফুটেই ফুটল ফুলাকে সমান। 
_মাঞ্ ভাখি আদর করি 
মাঞ ভাখি ছতিঞ ধরি 
বাঁচা আপন মাঞ্জেকর মান।। 
দিলা ভরি আদর চনহাঞ : 
সিখাউলি মাঞ ধরি করাঞ 
সেহ ভাখিঞ বাঁধল রে ভাই রকতেকর টান। 
আপন চিনহাঁফ আতাপাঁতা 
সুখেক সমাজ জড়ল নাতা 
না বিসরিকে সেহ কাথা, ভিগাব পরান। 
সকতিঞ কহেই রাইত দিন 
মাঞ ভাখি জাকর ঘিন 
বসমতাঞ সেহ জন গনাই বইমান।। 


রিমিঝিমি %১ ৬৭ 


সুনা কুড়মি সভেকাই 
আউআ স্ভে আগুআই 


মাঞ ভাখিঞ লিখব পড়হব 
আপন চারিঞ নাচব কুদব 
সরকারি ছুটি চাহি পরব তিহারে। 
তর ভূঞ তর মাটি 
গুমসি না রহা আর 
হার পাসি বিনু মাটি তাড়াই নেহি হারেঁ।। 


রিমিঝিমি 92 ৬৮ 


উড়ি গেলা সাধেক বন 
লাজ সরম মান ভরম 
করেই কেসে আড়। 
গুমরি গুমরি কাঁদেই অবইদদা পাহাড়।। 
কেঁদুআ মহুআ সাল 
কারি পিপড় ধঅ পিআল 
সিরাই গেলা মিলাই গেলা হেরিআ গাজাড়। 
| বাঘ ভালুক হাঁথি খেড়হা 
হেরাই গেলা হরিন বরহা 
সঁগে সগে পাইখ পাখুড় হেলা রে উজাড়। 
রুপে গুনে আলঅ করি 
সভে লুটি কুটি কুটি সাজাই দেলা রাঁড়। 
সনাক গাতেক উড়েই ধুরা 
বনবাসি হেলা টুরা 
হাইডল ঘুনা পকাঞ খভলি খালেক হাড়। 
চইখে নাখে বিস ধুগা 
সকতি কহেই কাহে গুগা 
পকিতি বাঁচাউএক কথা ভাভে চাঁড়মাড়।। 


রিমিবিমি %2 ৬৯ 


দেখিকেনা দেখি মকে : 
বেড় কাটি গেলে, গেলে গউ 
পিআসি মন বড়ি জালা দেলে।। 

হাঁকাউল এতিকরি 
কেসে কালি হেলে, হেলে গউ 
আগু গড়েচললেবিকলে || : 

ভালবাসি ভালবাসা . 
দিলা লুটি লেলে, লেলে গউ 
আজ্গু তবে কেইসে বিসরলে।। 
পঁখি উড়ি গেলে, গেলে গউ 
সকতিকর মন নি বুঝলে ।। 


রিনিবিসি 9০ ৭০. 


মনেক দুকখুকহেই কাকে 
ফাটি জাই অনতর 
বিহা করি মরদ হামর গেলা বেঁগগালর। 
_ অমঞকিনা কর দিদি গউ 
টুএক কহি দে নঅ দিদি গউ 
রহ নঅচলি জীম নইহর।। 
জেসে বুলাইনাকে ভর 
এক আধামাস নহেক দিদি 
হেলেক দুই বছর 
দেখা সুনা কথাবাততা নাই কনঅ খভর 
বিগা ফুলটি ভালি ভালি 
মন পড়েই মনেকর আইগে হিআ জরঅ জর : 
দিনকাল জে হেলাহেক দিদি 
ভাভি লাগে ভর 
সকতিঞ কহেই ললকাইল জিউ 
দেখি পাকল ফর। 


ডুগরিকা ধারিআএ 
নানা জাতি ফুলউআ 
ফুটলঅ রে সজনি 


_ লুটলঅ ভউঅর দিলউআ || . 


হিলইএ দ্ুলউআ 
আঁখিআঞএঞ রে সজনি 
পিরিতিঞ খেদলঅ ঢুলউআ।। 
. মহকল মধুমাসা 
ছতিআকে মুলউআ 
ভিজলঅ রে সজনি 
পঁছলঅ বেদনঅ ঝুলউআ।। 
আউআ দেখিলে তরা 
-. ডহরিআ ভুলউআ 
সকতিটা রে সজনি 
মাতলঅ মাতালঅ ডুলউআ।। 


রিমিঝিমি 5১ ৭১ 


রিমিঝিমি ?%১ ৭২ 


জনমভূঞ মাঞ্মাটি 
মাঞ গউ, তহি মর জিবনেকর সার।। 

গাছ পাহাড় নদি বান 
হেরিহরে রাঁগল মন 

সনা ধনে মানে ভরল ঘার। 
চাঁদআলঅ মাখামাখি 

ফুটল ফুলে রঁগেকর বাহার। 
ঢল মাদইরেক তালে 
গিত ঝুমরি চুমে গালে 

সনা মাটিঞ চাসা জতে হার। 
তর ছউআ কহি মকে 
চিনহত জগত লকে 

সকতিকর মানেক ভাঁড়ার।। 


রিমিঝিমি ৪১ ৭৩ 


. কইসে রহতেক মাঞ্ঞেক মান। 
পেটেক ছউআ সাজলে বইমান রে।| .. 
পছড়ি বুলি পরেক কাথা 

মাঞ্কে করি ইছেক লাতা | 
হেরাউলে বুইধ ভাঁডি গিআনে রে। 
পরেক ছাঁছাকলেবসি 
_-হেউএ খজিস সরগ বাসি 
- নেজ লাড়া ভূকাকে সমান রে। 
জে মাঞ্ঞেকর রকত চুহি 
মুঁড়েক ছউআ দিকুক গড়ে টান রে। 
ভাভি গনি কহেই সকতি 
মাঞ্ঞেক গড়ে রাখা মতি 
বসমতাঞ গনাই ভাইগমান রে।। 


রিমিঝিমি 9১ ৭৪ 


আঁখি লরে বহে বান হউ 


বাঁচাউআ মাঞ্ঞেকর মান হউ|| ৃ 
ডহরঅ দিসা সমাজঅ সুধার 
মাঞ দুধাকে সমান হউ। 
75 লুটে জে অপর 
বাহারিআ বইমান হউ। 
ফার হেলাদিকু সুই হেইএ ঢুকি 
বিসাই দেলা বাথান হউ। 
পিঁধি নামাবলি রেচহন ললি 
ঘেচাই বাঁধি পুরান হউ। 
 কুহাস ঢাপা বিহান হউ 
রহি দুধে ভাতে... সনা ঝরা গাতে 
দেখি তড়পে পরান হউ। 
মাঞ মান দুখ বুঝেই নিহি জেই 
দুনিআইএ কু-পুতা গনাই তেই 
সমাজেক সইতান হউ 
সকতিক কথা বুঝি মাঞ বেথা 
'জনে জনে ধরা সান হউ।। 


রিমিঝিমি 9১ ৭৫ 


সুখল পিআসলঅ ছতি দিলা জে ভিজাই 
রে বরিসা খেলাই।। 
 বসলঅ পখরি পিঁড় 
আমা ডারিআই 
রে দেহিআ ডলাই। 
গিরলি পিরিতি বুঁদ মরঅ মুঁহউআই। 
রে দেহিআ ডলাই।। 


রিমিঝিমি 9 ৭৬ 


জাকর লাগি এহে মন 
ঝুরুআই মরেই ধন 
কাঁহা গেলে হেরবঅ নজরে 
টুএক ঝলক দেখাই 
রাখল লুকাই ছাপাই 
জেসন বিজললতা বাদইরে। 
হাইরে পিআসল মনা 
খজেই ডহরে ভহরে।। 
নানা ফুলা নানা পগখি 
দেখি নেহি জুড়াই আঁখি 
বসে নিহি পারেই অনতরে। 
জেসে চাতক রানি 
নেহি চাহেই সমুনদরে। 
চাহুক না চাহুক মকে 
. মর মন চাহেই অকে 
নাচেই গাছা হাউআকে লহরে 
মনে রগঅ লাগাই 


ভাদরে নি গেলে দাদা আনেলাই... রিমিঝিমি ৪১ ৭৭ 
বহিনি কাঁদতঅ সসুরঘার || 
আঁখি বহে নদিআ নিআর || 
করম পরব নইহর গরব হুবউআএ 
লেসি দেলে দুখউআ আঁধার || 
ফুটল আসা গেলি দাদা লরুআই 
সকতিপদঞ কিনা কহত আর।। 


রিমিঝিমি 9১ ৭৮ 


বুঝি দেখা মন হড় কুড়মি একাসি 
এহে ভারত ভূঞ্ঞেকর আদি আদিবাসি 
গথলঅ আদি নাতাঞ গউ 
ভাখিচারি নেগে সবুদ ডেগে ডেগে 
জেসন মহকে আমউআ চিনহাঞ গউ। 
পরেক চাইলে চলি সিখি ভিনু বলি 
আইজ, গনাই খজত পরেক পাতাঞ গউ|। 
চাঁদ সুরুজ মাথাঞ গউ 
 লটঅ পটঅ গুলি সুতাঞ গউ। 
বহাই দেইএ আপন জাতি ধরম মান 
কাঁধে পইতা কুড়মিক মুড়ে বেদ পুরান 
নিখে জেটা বগসেক খাতাঞ গউ 
এসন জাইএক গড়া জেসন বলিক ভেড়া . 
ভেভাই মরত কাঠরাঞ জাতাঞ গউ। 
পানিক সগে আরজঅক নিখে কাঁহু মেল 
রগে টগে পুজা পাসাঞ্ গউ, 
বিহা সাঁঘা নাতা অলগ অলগ খাতা 
দেখি লিহা এ বসমতাঞ গউ। 
সাকারিআ মদে গেলা দেখা ঢুলি 
ছাগইর জেসে ভেঁড়রা পালহাঞ গউ 
কাকে দেবেইদস সকতিকর আফসস 
অ-দুখ মরমে রহলি গাঁথাঞ গউ || 


রিমিঝিমি ?5 ৭৯ 


এক পদিআ গিত 


কইসে বাঁধ দিলা পিআ পরদেসে রে।। 
ফুলউআ ফুটলা ভউঅরাটানে রে।| 
কুইলিনিক কুহু কুহু বিধএ পরানে রে।। 
আঁখিআ ঝরঅ ঝরঅ মানা নিহিমানে রে।। 
সকতিএ কহত দিলা পড়েই রাতি দিনে রে।। 


রিমিঝিমি পানিআ বরসে রে- 
শুনেক বধু গেলা বিদেসে রে।। 
কাকে দেখি বাঁধবঅ দিলা রে- 
ভাভি ভাভি হাঁড়িক ভাত গিলা রে।। 
অ রে অ গরখিআ রে- 
 উড়াই দেলে পসল পঁখিআ রে।। 
না আউলে সাম রহলে ভূখলি রে- 
খঁইছাক পিঠা খইছাই সুখলি রে।। 


রিমিঝিমি ৮১ ৮০ 
বানউআ হকি 
দেউঅরা,কইসে বাঁধবজ কিঅরা। 
দেউঅরা,বিদেসে রসিকা গিঅরা। 
দেউঅরা,মনা পড়েই বনা নিঅরা। 
, সকতিক পিআসল হিঅরা। 


ফুটলঅর্বিগাফুল 
রিঝে মনা বেআকুল 
তাঁগ ধিতান মাদেইর বাজেই আখড়াই। 
চালা ননদ জাব নাচেলাই।। 
নাচঅব কুদঅব পাতা সাইর 
আপন ভাখি চারি রাখবঅ বাঁচাই। 
ঘারে নিঠহরে মন 
বড় দিদি চলি গেলি আগুআই। 
সকতিএ কহেই কিনা করঅব 
রিঝে গিতে মাতি গেলা সভেকাই।। 


নি 


